Ill (Østerrike)

For elven med samme navn i Frankrike, se Ill.
Ill (iLL) er en elv vest i Vorarlberg i Østerrike og en av sideelvene til Rhinen fra høyre med en lengde på 75 kilometer. Elven har sitt utspring på nordsiden av fjellet Silvretta og renner nordvestover gjennom Vorarlberg. Ill passerer gjennom dalene Montafon og Walgau samt byen Feldkirch. 

Ill munner ut i Rhinen et par kilometer nordvest for Feldkirch («Illspitz») ved grensen til Sveits. Det er bygd flere demninger langs elven i sammenheng med vannkraftproduksjon.

Elver i Vorarlberg
Rhinens vassdragsområde